**Наименование на регистъра**

**„ДЕЦА И ВЪЗРАСТНИ В ТРАНСГРАНИЧНА СИТУАЦИЯ“**

Фондация „Международна социална служба – България“ (наричана по-долу МСС – България) работи по случаи на деца и семейства в трансгранична ситуация (т.нар. международни случаи) като член на мрежата на Международна социална служба[[1]](#footnote-1) от създаването си през 2002 година.

МСС – България работи в няколко ключови области – закрила на деца и възрастни в риск, родителски конфликти, международно отвличане на дете и документиране.

Работата по международни случаи се осъществява основно чрез посредничество между български и чуждестранни социални служби и съдилища чрез предоставяне на социални доклади, проучвания и оценки, които да подпомогнат съдиите и социалните работници, когато трябва да вземат решение за дете в негов интерес, когато то се намира в трансгранична ситуация.

**I. Име и адрес за връзка с администратора на лични данни:**

Фондация „Международна социална служба – България“ (МСС – България)

София 1000, бул. „Дондуков“ № 5, вход В, етаж 4, апартамент 14

**II. Цели на обработването:**

1. За да бъдат осигурени и защитени животът и здравето на деца и възрастни в риск и техните семейства, които се намират в трансгранична ситуация;

2. За осигуряване благосъстоянието на деца и възрастни в трансгранична ситуация;

3. За вземане на решение в интерес на детето в трансгранична ситуация, в рамките на съдебни производства, когато това е необходимо за установяване, упражняване или защитата на правни претенции.

**III. Категории физически лица, за които се обработват данните:**

Деца и възрастни в трансгранична ситуация в т.ч. родители; настойници; попечители; лица, които полагат грижи за детето; приемни родители и членове на разширеното семейство на детето и др.

**IV. Категории лични данни, отнасящи се до физическите лица:**

***1. Физическа идентичност:***

- име;

- ЕГН;

- адрес (постоянен и настоящ);

- данни по лична карта и/или по паспорт;

- месторождение;

- телефон;

- електронна поща;

***2. Психическа идентичност:***

- психично състояние;

- психично здраве;

- психическо и интелектуално развитие;

***3. Лични данни, които се отнасят до здравето:***

- физическо развитие;

- направени ваксинации;

- минали, настоящи и хронични заболявания;

- лечение и рехабилитация;

- наличие на увреждане - експертно решение на ТЕЛК и % загубена възможност за социална адаптация;

***4. Икономическа идентичност:***

- имотно състояние;

- финансово състояние;

- доходи;

- задължения;

***5. Културна идентичност:***

- интереси;

- хоби;

***6. Социална идентичност:***

- произход;

- среда;

- навици;

- образование;

- учебно заведение;

- завършен клас и образователна степен;

- специални образователни потребности;

- училищна успеваемост;

- професия;

- трудова дейност;

- зависимости;

- криминално минало;

***7. Семейна идентичност:***

- семейно положение;

- родствени връзки;

***8. Лични данни, които разкриват етнически произход;***

***9. Лични данни, които разкриват религиозни убеждения;***

**V. Категории получатели, на които личните данни могат да бъдат предоставяни:**

1. Физическите лица, за които се отнасят данните;

2. Лицата, за които е предвидено в нормативен акт;

3. Съдилища;

4. Членове на мрежата на Международна социална служба.

**VI. Предоставяне на данните в други държави:**

1. В държави-членки на Европейския съюз и на Европейското икономическо пространство (Исландия, Лихтенщайн и Норвегия);

2. В държави, за които ЕС е признал, че осигуряват адекватна степен на защита на личните данни, предавани от ЕС, поради което се приема че трасферът на лични данни към тези държави ще се възприема като транфер на лични данни в рамките на ЕС[[2]](#footnote-2);

3. В трети държави, когато субектът на данните изрично е дал съгласието си за тяхното предаване, когато предаването е необходимо за установяването, упражняването или защитата на правни претенции или когато предаването е необходимо, за да бъдат защитени жизненоважните интереси на субекта на данните или на други лица.

**VII. Източници, които предоставят данните на МСС – България:**

1. Физическите лица, до които се отнасят;

2. Социални служби;

3. Съдилища;

4. Адвокати;

5. Членовете на мрежата на Международна социална служба.

**VIII. Срок за съхранение на данните:**

3 години, след затваряне на случая в Дневника за регистриране на международните случаи.

1. Международна социална служби (МСС) е една от най-старите международни организации в света, създадена през 1924 година в Женева за подкрепа на деца и семейства, останали разделени в резултат на миграционни процеси. Понастоящем МСС представлява мрежа от организации в над 120 държави по целия свят, които подкрепят деца и семейства в трансгранична ситуация: <https://www.iss-ssi.org/index.php/en/> [↑](#footnote-ref-1)
2. <https://ec.europa.eu/info/law/law-topic/data-protection/data-transfers-outside-eu/adequacy-protection-personal-data-non-eu-countries_en> [↑](#footnote-ref-2)